Anthony Randolph

Anthony Erwin Randolph, Jr., nado o 15 de xullo de 1989 en Wurzbach, Alemaña do Oeste, é un xogador estadounidense de baloncesto profesional que xoga no Real Madrid da Liga ACB.

 Traxectoria 
Randolph foi seleccionado na 14ª posición do Draft da NBA de 2008 polos Golden State Warriors, onde xogou durante dúas tempadas.

O 9 de xullo de 2010, foi traspasado aos New York Knicks xunto a Kelenna Azubuike, Ronny Turiaf, e unha elección de segunda rolda do Draft, a cambio de David Lee.

O 22 de febreiro de 2011, Randolph foi traspasado aos Minnesota Timberwolves nunha operación entre tres equipos, que mandou a Carmelo Anthony dos Denver Nuggets aos New York Knicks. No seu primeiro partido coma titular do ano o 24 de marzo, conseguiu a mellor anotación da súa carreira con 31 puntos, e capturou 13 rebotes.

O 20 de xullo de 2012, Randolph asinou un contrato cos Denver Nuggets.

O 26 de xuño de 2014, foi traspasado ós Chicago Bulls xunto a Doug McDermott, a cambio de Gary Harris, Jusuf Nurkić e unha elección da segunda rolda do Draft de 2015.BULLS ACQUIRE MCDERMOTT VIA DRAFT NIGHT TRADE O 14 de xullo de 2014, foi traspasado xunto a dúas futuras eleccións de segunda rolda do Draft ós Orlando Magic, a cambio dos dereitos de Milovan Raković.Orlando Acquires Two Second Round Picks From Chicago Ó día seguinte, foi cortado polos Magic.

O 18 de agosto de 2014, Randolph asinou un contrato dun ano co PBC Lokomotiv Kuban ruso.

O 15 de xullo de 2016, asinou un contrato por unha tempada co Real Madrid da Liga ACB.

 Notas 

 Véxase tamén 
 Ligazóns externas 
 Perfil en NBA.com 
 Perfil en ACB.com 
 Perfil en Eurobasket.com 

Categoría:Nados en 1989
Categoría:Ala-pivotes de baloncesto
Categoría:Xogadores de baloncesto da NBA
Categoría:Xogadores de baloncesto da ACB
Categoría:Xogadores de baloncesto dos Estados Unidos de América
Categoría:Eleccións no Draft da NBA dos Golden State Warriors
Categoría:Xogadores dos Golden State Warriors
Categoría:Xogadores dos New York Knicks
Categoría:Xogadores dos Minnesota Timberwolves
Categoría:Xogadores dos Denver Nuggets
Categoría:Xogadores do PBC Lokomotiv Kuban
Categoría:Xogadores do Real Madrid Baloncesto